GYERMEKLEÍRÁS

(TUDNIVALÓK)

Kedves Szülők!

Hogy kellő megalapozottsággal tudjunk dönteni a felvételt illetően, szeretnénk minél teljesebb, árnyaltabb képet kapni a gyermekükről. Átgondolt válaszaikkal gyermekük teljesebb megismerését segítik. Kérjük, hogy a Gyermekleíráshoz csatolják a gyermek fél évesnél nem régebbi fényképét és a közelmúltban készült néhány rajzát! Kérjük a mellékelt Személyi lapot töltsék ki, és az alábbi kérdések segítségével készítsék el a Gyermekleírást!

Köszönettel:

a Pedagógus Kollégium

Szempontok a gyermekleírás elkészítéséhez:

(A gyermek fejlődésére vonatkozó kérdésekre egy összefüggő fogalmazásban kérjük válaszaikat.)

A gyermek fejlődése:

Milyen volt a terhesség lefolyása?

Milyen volt a szülés?

A szülés után meddig volt távol a baba az anyukától? (kórházi kezelés, inkubátor stb.)

Szopott-e, mennyi ideig?

Átaludta-e nyugodtan az éjszakát?

Mikor bújt ki az első foga?

Hány hónaposan állt fel először?

Hány hónaposan kezdett önállóan járni?

Mikor mondta ki az elsőszót?

Mikorra lett szobatiszta?

Mikor mondta önmagára, hogy Én?

Mi a kedvenc itala, étele?

Hogyan alszik el, felébred-e éjszaka?

Álmodik-e, elmeséli-e álmait? Ha igen, milyen álmai vannak?

Vannak félelmei? Ha igen, mitől?

Hány éves koráig volt otthon édesanyjával?

Járt-e óvodába, mennyi ideig?

Milyen betegségei voltak?

Allergiás-e valamire? (étel, gyógyszer,...egyéb)

Megkezdődött-e a fogváltás? Ha igen, mikor?

Történt-e valamilyen hirtelen változás a gyermek fejlődésében? Ha igen, mikor és milyenjellegű?

A gyermek viselkedése, szokásai:

Milyennek látják gyermeküket?

Írják le, hogyan viselkedik felnőttekkel, testvérekkel, korabeli gyermekekkel,idegenekkel, állatokkal, természettel, játékokkal!

Mi a kedvenc időtöltése?

Mi a kedvenc színe, növénye, állata?

Mi a kedvenc játéka?

Néz-e televíziót? Ha igen, milyenműsorokat?

Játszik-e számítógépen? Ha igen, milyen játékokat?

Van-e feladata a családban (házimunka, stb.)? Ha igen,mi?

Milyen rendszerességgel és milyen hozzáállással végzi?

Mely ünnepeket tartják meg a családban és hogyan?

Írjákle a gyermek egy hétköznapját!

Hogyan tölti a család általában a hétvégéket?

További szempontok, kérdések:

Miért választják a Waldorf-iskolát gyermekük számára? Mit várnak az iskolától?

Bármilyen egyéb kiegészítést, kérést, gyermekkel, családdal kapcsolatos további tudnivalót szívesen veszünk.